Henricus, Dei gratia Eduensis episcopus, omnibus pacem sectantibus, salutem et benedictionem presentibus et futuris. Hujus carte scripto notificamus concordiam in nostra presentia factam, inter monachos de Fonteneto et Renerium de Frolesio. Monachi in finagio grangie sue Flaciaci et in alteris vallibus terras habebant adcensitas a quibusdam militibus, Girardo videlicet et Piloso, Gileberto de Columberiis et Oberto Villano qui eas tenebant in chasamento ab Hugone de Chaace, cujus filiam in matrimonio predictus Renerius habebat, idcircoque terras illas sibi competente et sui juris esse dicebat. Hac de cetera vexabat monachos asserens nunquam se nec socerum suum Hugonem predictas adcensias laudasse. Dicebant monachi se easdem terras tenere, primum cum laude Hugonis de Chaaceio, deinde cum laude ipsius Renerii. Auditis itaque partis utriusque allegationibus ad judicium misimus, et judicatum est quod si testes haberent monachi de laude Hugonis suam rite cartam pegissent et a cetera Renerius excidisset. Tunc monachi testes produxerunt duos religionis Andream videlicet de Curtenge, Teobaudum de Grisine et duos seculares Robertum de Sancta Columba et Calonem de Grinione, qui se loco et colloquio dicerent..... Iterum judicatum est ut si duo religiosi secundum veritatem et ordinem se id vidisse et audisse testarentur, et duo seculares id jurejurando firmarent sufficeret monachis, sicque Renerius querelam omitteret. Quod ita factum est. Andreas namque monachus et Theobaudus conversus veraciter se audisse et vidisse testati sunt. Robertus autem de Sancta Columba et Calo de Grinione super sancta id juraverunt. Actum apud Tullionem, in nostra sicut ante diximus presentia, presente etiam domno Arnaudo, abbate Fonteneti, cum monachis his: Willelmo de Scharleis, Odone de Pultariis, Gilone de Tilio. Unde sunt testes hii: magister Audebertus, Sedoloci decanus, Jordanus, Tullionis archipresbiter, Hugo Pulleniaci archipresbiter, Wido de Venere, Villelmus Buro, Hugo de Turre, Gilebertus de Grisine, Wido Varrellus, Symon de Curtenge, Renaudus maior Tullionis, Gilebertus frater ejus et Paganus cocus de Lucennaco. Ad munimen ergo rei hujus presenti carte sigillum nostrum apposuimus, et si quis deinceps contradicere presumpserit, eum penitus nisi resipuerit anathematizamus.